stanford-oval/wikipedia huggingface dataset:
יהדות מונקו
הערות שוליים

1 2  Michael Curtis, Verdict on Vichy: Power and Prejudice in the Vichy France Regime, Arcade Publishing, 2002, ISBN 978-1-55970-689-6. (באנגלית)
1 2 3  Monaco Virtual Jewish History Tour | Jewish Virtual Library, www.jewishvirtuallibrary.org
↑  Monaco, European Jewish Congress (באנגלית אמריקאית)
↑  The Jewish Community of Monaco, web.archive.org, ‏2007-10-09
↑  Bureau of Public Affairs Department Of State. The Office of Electronic Information, Monaco, 2001-2009.state.gov, ‏2008-09-19 (באנגלית)
↑  Prince Albert of Monaco Apologizes for Nazi Deportation of Jews, The Forward, ‏2015-08-28 (באנגלית)
↑  Synagogue, JB Pastor & Fils - Monaco (באנגלית אמריקאית)
↑  Film fest gala a spicy melting pot for Sephardic Jews, Jewish Journal, ‏2010-11-17 (באנגלית אמריקאית)
↑  Monaco Gets Its Own (Jewish) Royal Baby, The Forward, ‏2013-12-18 (באנגלית)
↑  No Jewish Royal Baby — Gad Elmaleh's Son Baptized, The Forward, ‏2014-06-26 (באנגלית)
↑  Maria Mercedes Lara Updated May 12, 2016 05:20 Pm, Gad Elmaleh Confirms Split from Charlotte Casiraghi, PEOPLE.com (באנגלית)
| יהדות אירופה |
| --- | --- | --- |
| מדינות | אוסטריה • אוקראינה • אזרבייג'ן • איטליה (סיציליה) • איסלנד • אירלנד • אלבניה • אנדורה • אסטוניה • ארמניה • בולגריה • בלגיה • בלארוס • בוסניה והרצגובינה • בריטניה (גיברלטר • סקוטלנד • ויילס) • גאורגיה • גרמניה • דנמרק • הולנד • הונגריה • טורקיה • יוון • לוקסמבורג • לטביה • ליטא • ליכטנשטיין • מולדובה • מונקו • מלטה • מקדוניה הצפונית • נורווגיה • סלובניה • סלובקיה •  סן מרינו • ספרד • סרביה • פולין • פורטוגל • פינלנד • צ'כיה • צרפת • קפריסין • רומניה • רוסיה • שוודיה • שווייץ • ברית המועצות • יוגוסלביה |  |
| מדינות שההכרה בהן מוגבלת | אבחזיה • קוסובו • צפון קפריסין • דרום אוסטיה • טרנסניסטריה |  |
| אזורים היסטוריים | אשכנז • מזרח אירופה • אוברלנד • אונטרלנד • אלזס • גליציה • טרנסילבניה • קטלוניה • הקרפטים |  |
מונטי פייתון

| --- | --- |

חבורת מונטי פייתון. מימין לשמאל: למטה: מייקל פאלין, ג'ון קליז וטרי ג'ונס. למעלה: טרי גיליאם, אריק איידל וגרהאם צ'פמן.
 סוגה מועדפת:  סאטירה, קומדיה שחורה, הומור סוריאליסטי, פרודיה 
 מדינה:  הממלכה המאוחדת 
 תקופת הפעילות:  מ-1969 
 פרסים והוקרה:  פרס מפעל חיים של האקדמיה האירופית לקולנוע (2001) 
 https://www.montypython.com/
 פרופיל ב-IMDb
 
מונטי פייתון (באנגלית: Monty Python) היא קבוצה של שישה קומיקאים בריטים שיצרה תוכנית טלוויזיה ומספר סרטים קומיים משנת 1969 ועד שנות ה-80. הסרטים והמערכונים שיצרה החבורה היו מאבני הדרך החשובות בתולדות הקומדיה במאה ה-20.
הלהקה > שותפים מרכזיים

אריק איידל – שחקן, כותב ומוזיקאי. לזכותו חלק גדול מהלהיטים המוזיקליים של מונטי פייתון.
טרי ג'ונס – שחקן וכותב. ממוצא ולשי. נפטר ב-2020.
טרי גיליאם – כותב, במאי, מפיק אנימציה ושחקן. הופיע באופן יחסי מעט מאוד במערכונים ובסרטים. גיליאם עסק בעיקר בכתיבה ובבימוי והפיק את קטעי האנימציה שהיוו חלק בלתי נפרד מהתוכניות והסרטים. אמריקאי וחבר הקבוצה היחיד שאינו יליד בריטניה.
מייקל פיילין – שחקן וכותב.
גרהאם צ'אפמן – שחקן וכותב. גילם את הדמויות הראשיות בשני הסרטים העלילתיים של החבורה. נפטר בשנת 1989.
ג'ון קליז – שיחק בשלוש העונות הראשונות בלבד של הקרקס המעופף וחזר לשחק בסרטי מונטי פייתון השונים.
הלהקה > שותפים נוספים

קרול קליבלנד – שיחקה במערכונים רבים של הקרקס המעופף.
ניל אינס – מוזיקאי וכותב שירים שעבד עם החבורה, וכן כתב מערכונים ושיחק מעט בעצמו.
קוני בות' – שיחקה במספר מערכונים ובסרט "מונטי פייתון והגביע הקדוש". הייתה נשואה לג'ון קליז.
ג'ורג' האריסון – כותב, מלחין ושחקן. האריסון התפרסם כחבר להקת הביטלס. הבליח לקטע קצרצר ב"בריאן כוכב עליון", ואף מימן את הפקתו. כמו כן תרם את כתיבתו ולחניו לחבורה.
תולדות מונטי פייתון

לשם "מונטי פייתון" אין הרבה משמעות; הוא נבחר על ידי החבורה פשוט משום שהוא נשמע מצחיק. הוא קשור, ככל הנראה, לשמו של גיבור מלחמת העולם השנייה, הפילדמרשל "מונטי" מונטגומרי. ייתכן כי גם הדמות "מונטי בודקין" מספריו ההומוריסטיים של פ. ג. וודהאוס היוותה ההשראה לשם.
חלק מחברי הקבוצה הכירו אחד את השני עוד בלימודים באוניברסיטה. רובם למדו באוניברסיטה מקצועות כמו ספרות ופילוסופיה והשתמשו בהשכלתם זו גם בכתיבה הקומית. הקריירה הטלוויזיונית של רובם החלה ככותבים לסדרות בריטיות שונות של ה-BBC בשנות ה-60 וה-70. המרכזיות שבהן, שנחשבות היום לאבות חבורת מונטי פייתון, היו "סוף סוף התוכנית מ-1948" (At Last the 1948 Show) בה כיכבו קליז וצ'פמן, ותוכנית הילדים "אל תכוונו את הטלוויזיה שלכם" (Do Not Adjust Your Set) בה כיכבו פאלין, ג'ונס ואיידל.
מונטי פייתון, כחבורה, החלה דרכה עם התוכנית "הקרקס המעופף של מונטי פייתון" ששודרה ב-BBC משנת 1969 ועד 1974. הסדרה הציגה תפיסות חדשות ומהפכניות לדרך שבה ניתן ליצור קומדיה ולהצחיק, וזכתה להצלחה רבה בבריטניה ובשאר העולם.
לאחר הצלחת הסדרה (ועד שנת 1983) הפיקו חברי מונטי פייתון גם כמה סרטים אשר זכו גם הם להצלחה.
חבורת מונטי פייתון מעולם לא התפרקה רשמית, אך מאמצע שנות ה-80 החל כל אחד מהחברים לפתח קריירה משלו. רובם השתתפו בסרטי קולנוע שונים ואף פנו לתחומים שונים כבימוי וכתיבה. חברי מונטי פייתון הופיעו – לא כקבוצה מלאה (במיוחד לאחר מותו של צ'פמן ב-1989) – בהרכבים שונים בהופעות טלוויזיוניות כ-"Saturday Night Live" ובסרטי קולנוע.
הדמויות והמערכונים השונים מופיעים גם במשחקי מחשב למיניהם ואף בספרים.
ב-29 בנובמבר 2002, שנה לאחר מותו של ג'ורג' האריסון, התקיים בלונדון קונצרט לזכרו, שם הופיעו חברי מונטי פייתון עם שיר חוטב העצים. טום הנקס התארח בביצוע השיר כאחד מחברי להקת חוטבי העצים.
האקדמיה הבריטית לקולנוע העניקה למונטי פייתון בשנת 2009 את פרס באפט"א עבור תרומה בריטית יוצאת דופן לקולנוע.
ביולי 2011, בראיון שהעניק לעיתונאי הישראלי יונתן גת במוסף "7 לילות" של ידיעות אחרונות, חשף ג'ון קליז לראשונה את המתיחויות הרבות שהיו בתוך חבורת מונטי פייתון, בעיקר בינו לבין גרהאם צ'פמן. קליז תיאר את קנאתו של צ'פמן בו ובהצלחתו: "יום אחד גרהם צ'פמן הגיע לחזרות של הפייתונים ואמר לי, 'חלמתי הלילה חלום מדהים. חלמתי שאני שר האוצר, אני יושב מאחורי שולחן גדול ומגיעים אליי כל העוזרים שלי ומבקשים שאחתום על מסמכים. אני יושב, חותם וחותם, ומאושר מאוד. ואז פתאום גיליתי שאתה ראש הממשלה'. זה לקח ממנו את כל שמחת החלום".
בינואר 2013, בראיון שהעניקו מייקל פיילין, טרי ג'ונס ובמאי סרט האיחוד "סיפורו של שקרן" לעיתונאי הישראלי עידו רוזן בישראל היום, הכחיש פיילין ידיעות על כך שחבורת מונטי פייתון צפויה להתאחד: "התקשורת מזנקת על כל סיכוי קלוש לאיחוד... כלומר, העובדה היא שכולנו מסתובבים על אותו כוכב לכת, והם אומרים, 'הו, כל הפייתונים נמצאים בכדור הארץ, הם בטח עובדים על איחוד'. אבל זה לא עד כדי כך פשוט".
עם זאת, בנובמבר 2013 דווח על הופעת איחוד חדשה שתיערך באולם O2 שבלונדון ביוני 2014. לאחר שכל הכרטיסים למופע נמכרו תוך 43 שניות הוכרז כי יתקיימו 9 הופעות נוספות. ההופעה האחרונה נערכה ב-20 ביולי ומייקל פאלין ציין שהופעה זו היא הפעם האחרונה בה תופיע החבורה יחד.
הקרקס המעופף של מונטי פייתון

התוכנית שודרה ב-BBC לראשונה ב-5 באוקטובר 1969 והיא נמשכה ארבע עונות רצופות בהן שודרו 45 פרקים. התוכנית בת חצי השעה כללה כמה מערכונים בעלי קישורים שונים או ללא קשר בכלל. מבנה התוכנית היה מהפכני משום שיצר רצף של הומור נונסנס עם קטעי קישור של אנימציה מצחיקה. חלק מהמערכונים היו נקטעים על ידי דמויות כגון הקולונל בטענה כי הם עברו את גבול הטעם הטוב, או על ידי קריין חדשות מאחורי שולחן באמצע השדה שמודיע "ועכשיו למשהו שונה לגמרי" (משפט שהפך לסרט של אוסף מערכונים). חלק מהמקוריות של מונטי פייתון בא לידי ביטוי גם בשבירת המוסכמות בנושא "הפואנטה" וכן על מה מותר ועל מה אסור לצחוק בטלוויזיה ממלכתית.
ב-1971 וב-1972 הופקו שתי תוכניות מיוחדות בנות 45 דקות בגרמנית שנקראו "Monty Pythons fliegender Zirkus". חלק מהמערכונים עבר דיבוב לגרמנית וחלק צולם בגרמנית כחלק מסדרה ארוכה של בדיחות שמונטי פייתון נהגו ליצור על העם הגרמני ואף על גרמניה הנאצית בפרט.
הקרקס המעופף של מונטי פייתון > מערכונים מוכרים

מיטב המערכונים שהופיעו בקרקס המעופף שולבו בגרסאות שונות גם בסרטי המערכונים, בהופעות וביצירות אחרות.
התוכי המת
איש לא מצפה לאינקוויזיציה הספרדית
חנות הגבינה
שיר חוטב העצים (The Lumberjack Song)
המשרד להליכה מטופשת (The Ministry of Silly Walks)
הבדיחה המצחיקה בעולם (The Funniest Joke in the World, The Killer Joke או Joke Warfare)
ספאם (Spam) – מערכון על הבשר המשומר הצבאי ששימש את בעלות הברית במלחמת העולם השנייה (לוף)
מועדון הוויכוחים (The Argument Clinic)
דמי חסות מן הצבא (Army Protection Racket)
שיר הפילוסופים (The Philosophers' Song)
האחים פיראנה (Piranha Brothers)
ויכוח 5 הדקות (The five minute argument)
הגנה עצמית כנגד פירות טריים
סבתות הגיהנום
מוכר האלבטרוס
נעיצת מרפק (Nudge Nudge)
מערכון המסעדה (המזלג המלוכלך)
החברה המלכותית להנחת חפצים על גבי חפצים אחרים
מרוץ המכשולים לאווילים בני המעמד הגבוה
המלצרים הערומים (The sit on my face song)
מערכון אוסקר ויילד
שיחון הזימה ההונגרי
מחזאי בן מעמד הפועלים
ארבעת בני יורקשייר (Four Yorkshiremen) – מערכון שבוצע במקור עוד ב-1967 על ידי קליז וצ'פמן עם חבריהם לתוכנית "סוף סוף התוכנית מ-1948". מערכון בו ארבעה עשירים מספרים על דרכם הקשה וילדותם העשוקה, כאשר כל אחד מנסה להציג את דרכו וילדותו כקשות משל חבריו עד כדי אבסורד.
סרטים באורך מלא > סרטי עלילה

חבורת יוצרי מונטי פייתון יצרו מספר סרטים עלילתיים לאחר סיום סדרת הטלוויזיה:
מונטי פייתון והגביע הקדוש (1975) – פרודיה על אבירי השולחן העגול של המלך ארתור
בריאן כוכב עליון (1979) – פרודיה על סיפור חייו של ישו
טעם החיים (1983)
סרטים באורך מלא > סרטים נוספים

ועכשיו למשהו שונה לגמרי (1971) – צילום מחדש של מיטב המערכונים מסדרת הטלוויזיה, שערוך בסרט עם קטעי קישור מקוריים.
מונטי פייתון בהופעה חיה בהוליווד בוול (1982) (Monty Python – Live at the Hollywood Bowl) – הופעה היסטורית מצולמת שיצאה מאוחר יותר לאקרנים כסרט קולנוע.
לא כולל המערכון עם התוכי (1989) (Parrot Sketch Not Included: Twenty Years of Monty Python) – ספיישל שהופק לטלוויזיה כחגיגת 20 שנה לחבורה, בהנחיית סטיב מרטין, כולל מערכונים מפורסמים מסדרת הטלוויזיה, וגם מעט קטעים מהגרסה הגרמנית.
הרוח בערבי הנחל (1996) – טייק אוף לסיפור הילדים המקורי של קנת גרהם.
סיפורו של שקרן (2012) – סרט אנימציה על פי האוטוביוגרפיה הקומית של גרהאם צ'פמן. את הסרט מדבבים ארבעה מתוך חמשת חברי מונטי פייתון החיים, ובנוסף נעשה בו שימוש בהקלטות של צ'פמן.
שירי מונטי פייתון

במסגרת המערכונים והסרטים יצרו חברי מונטי פייתון כמה שירים, אותם גם שרו וניגנו בעצמם, אשר הפכו ללהיטים גדולים. חלק מהשירים נאספו לאלבומים מוזיקליים שנמכרו בחנויות בנפרד. הידועים שבהם הם:
נעימת הפתיחה של הקרקס המעופף ("פעמון החירות" של המלחין ג'ון פיליפ סוזה שאומץ על ידי החבורה).
Always look on the bright side of life – השיר נכתב על ידי אריק איידל עבור סצנת הסיום של 'בריאן כוכב עליון' בה תלויים הרבה אנשים על צלבים על גבעה מחוץ לירושלים ושרים "תמיד תסתכל על הצד הטוב בחיים".
שיר חוטב העצים (The Lumberjack Song) – שיר מתוך מערכון על אדם שמאס בחייו האפורים ורוצה להיות חוטב עצים גברי וקשוח ביערות קולומביה הבריטית ומתגלה תוך כדי השיר כטרנסווסטיט.
ערוץ יוטיוב

בנובמבר 2008, פתחה הקבוצה ערוץ לצפייה מקוונת באתר יוטיוב. מטרת הערוץ לאפשר צפייה באיכות טובה של מערכוני מונטי פייתון. בקליפ מיוחד הציגו חברי מונטי פייתון את הערוץ החדש, וביקשו מהצופים להפוך אותו לרווחי על ידי קניית המוצרים שלהם. בעקבות פתיחת הערוץ זינקו מכירות ה-DVD באתר אמזון ב-23,000%, והגיעו למקום השני בקטגוריית מכירות הסרטים וסדרות הטלוויזיה.
מחוות

ג'ורג' האריסון, אשר היה ידוע כמעריץ הפייתונים, היה מרבה לסיים את הופעותיו הפומביות ב'שיר חוטב העצים'.
יוצרי "סאות' פארק" הקדישו פרק מיוחד למונטי פייתון, שעלילתו סבבה סביב חטיפת אמו של טרי גיליאם.
שפת התכנות פייתון נקראת על שם החבורה.
מקור המונח "ספאם" לתיאור דואר זבל אלקטרוני הוא במערכון ה"ספאם" של החבורה, מתוך "הקרקס המעופף של מונטי פייתון".
ראו גם

| --- | --- |
: ספר: מונטי פייתון
אוסף של ערכים בנושא הזמינים להורדה כקובץ אחד.
הומור בריטי
הערות שוליים

↑  טרי גיליאם קיבל אזרחות בריטית ב-1968 ואף ויתר מאוחר יותר, ב-2006, על אזרחותו האמריקאית כמחאה על ממשל ג'ורג' וו. בוש.
↑  פרס ל"מונטי פייתון" מהאקדמיה הבריטית, באתר ynet, 18 באוגוסט 2009
↑  MontyPython - YouTube
↑  YouTube Blog: Watch it on YouTube, then Click-to-Buy
| מונטי פייתון |
| --- | --- | --- |
| אריק איידל • טרי ג'ונס ‏(1942-2020)‏ • טרי גיליאם • מייקל פיילין • גרהאם צ'אפמן ‏(1941-1989)‏ • ג'ון קליז | אריק איידל • טרי ג'ונס ‏(1942-2020)‏ • טרי גיליאם • מייקל פיילין • גרהאם צ'אפמן ‏(1941-1989)‏ • ג'ון קליז |  |
| טלוויזיה | הקרקס המעופף ‏(1969-1974)‏ • מערכונים עיקריים • המזלג המלוכלך ‏(1969)‏ • התוכי המת ‏(1969)‏ • המשרד להליכות מטופשות ‏(1970)‏ • שיר חוטב העצים ‏(1969)‏ |  |
| קולנוע | ועכשיו למשהו שונה לגמרי ‏(1971)‏ • הגביע הקדוש ‏(1975)‏ • בריאן כוכב עליון ‏(1979)‏ • הופעה חיה בהוליווד בוול ‏(1982)‏ • טעם החיים ‏(1983)‏ |  |
| שונות | שירים • ספאמלוט ‏(2004)‏ • דמויות • מחוות |  |
| --- | --- |
בקרת זהויות :  NLI: 987007591839305171  BnF: cb13773092f (data)  CANTIC: a11068565  GND: 811153-4  ISNI: 0000 0001 2298 4731  LCCN: n79022378  MusicBrainz: 4a5c8526-f8ec-43f1-97af-49722ad88394  NDL: 00954548  NKC: ko2002149886  NLA: 36024358  SELIBR: 331784  SUDOC: 031805949  Trove: 1190919  VIAF: 154754514   WorldCat (עם VIAF): 154754514 
חברי הלהקה במופע האיחוד שהתקיים ביולי 2014. מימין לשמאל: ג'ון קליז, אריק איידל, טרי ג'ונס, טרי גיליאם ומייקל פאלין.
גן החי בפתח תקווה

תבנית:מרכז זואולוגי
האגם המרכזי בגן
לבנית קטנה באגם המרכזי שבגן
איילים נקודים ויעלים נוביים בתצוגת הסלעייה
כלוב החוטמנים
אוויאר הציפורים
שביל התוכים באוויאר הציפורים
כלוב הפלמינגואים באוויאר
קפוצ'ין במתחם הקופים
כלוב הבבונים המצריים
חדר הזוחלים, ושני האקווריומים הגדולים של הרב חנק מצוי והעטלף פירות מצוי
עור של נחש בחדר הזוחלים
מוזיאון הפוחלצים
מוזיאון הפוחלצים
גן החי בפתח תקווה, או בקיצור גן החי, הוא גן חיות קטן בפתח תקווה, הנמצא צמוד לפארק יד לבנים, ונפתח לציבור בשנת 1996. בעבר היה הגן גן חיות גדול ואכלס בעלי חיים גדולים כמו ג'ירפות, גמלים ופילים, אך עם הגידול באוכלוסייה בעיר הביאו הרעש שיצרו החיות ומחיר הקרקע לצמצום מגוון החיות בגן החי.
היסטוריה

תחילתו של גן החי בפתח תקווה הייתה בפינת חי קטנה שכללה קופים, כלוב תוכים וכלוב איילים בגן הנשיא. בשנת 1954 הועברו החיות לפינת החי ליד בית יד לבנים, בחורשת האורנים שברחוב שרת פינת הפלמ"ח. שטח הגן היה אז 4 דונם. בשנים הראשונות הכניסה לגן החיות הייתה בחינם, ולא התקיים מזנון בשטח הגן כדי להמנע מחילול שבת.
בשנת 1956 הובאו לגן החיות דובים מירושלים. בשנת 1961 עבדו בגן שומר שהתגורר במקום ועוד שלושה עובדים. הגן השתרע אז על 11 דונם. בתחילת 1963 היו בגן החיות כ-250 בעלי חיים שונים. אלו כללו10 פלמינגו, זוג עגורי כתר, וברבורים נדירים שהגיעו מהולנד. בשנת 1964 הגיע שטח הגן ל-15 דונם והיו בו עשרות סוגי קופים, חזירי בר, זאבים, ותנים.
עם הזמן נוספו בעלי חיים חדשים ומגוונים. גן החיות התפתח עם השנים לממדים כאלו שלא היה יכול להמשיך להתקיים יחד עם האוכלוסייה העירונית שצמחה סביבו. בגן שכנו חיות גדולות כמו ג'ירפות, פילים, נמרים, אריות, צבועים, היפופוטם וגמלים. בשנת 1987 הוא השתרע על 20 דונם. הרעשים והריחות הפריעו לתושבי הסביבה, ולאחר התלבטויות רבות הוחלט לסגור[דרושה הבהרה] את גן החיות הקיים ולהקים במקומו גן חי מודרני המתאים יותר לסביבה העירונית.
גן החי החדש הוקם על ידי עיריית פתח תקווה לטובת התושבים בשנת 1996. גן החי החדש הוא מודרני ומספק תנאי מחיה טובים והוגנים לבעלי החיים השוכנים בו.
מאפייני הביקור במקום

בגן החי ניתן לרכוש קופסאות אוכל לבעלי חיים ולהאכיל (לא ידנית) חלק מבעלי החיים על ידי זריקת האוכל לצינור גדול שבקצהו ארגז עץ פתוח בתוך הכלוב. בנוסף ישנה פינת ליטוף ובה ארנבונים ושרקנים הניתנים לליטוף בזמנים קבועים של גן החי.
תצוגות ובעלי החיים הגן

בנוסף לבעלי החיים בכלובים ברחבי הגן מסתובבים חופשי טווסים, תרנגולות ויונים.
תצוגות ובעלי החיים הגן > הסלעייה והכלובים שמסביב

תצוגת הסלעייה היא התצוגה שבה יש את בעלי החיים הגדולים ביותר בגן. בין המינים בתצוגה נמצאים:
כלוב היענים – בגן החי נמצאים זוג יענים.
כלוב האמואים – בגן החי נמצאים זוג אמואים.
כלוב היעלים נובים והאיילים הנקודים – בגן החי יש עדר יעלים נובים ועדר איילים נקודים (ניתן למגע ולהאכלה).
כלוב עופות בר ממינים שונים כמו: (ניתן להאכיל)
תרנגולי הודו
פנינייה
אווז הבית
ברכייה
יאורית
ברווז מוסקובי
שקנאי מצוי – ישנם שלושה פרטים שנפצעו ולא יכלו לחזור לטבע. גן החי משתתף בפרויקט ביחד עם בית החולים לחיות הבר למען שקנאים פצועים.
כלוב הצאן – בגן החי נמצאים חמש עזים וחמישה כבשים מבויתים (הניתנים למגע ולהאכלה).
כלוב כבש הקמרון – בגן החי נמצאים שישה כבשי קמרון (הניתנים למגע ולהאכלה).
כלוב החוטמנים – בגן ישנו כלוב סגור ובו שלושה חוטמנים אדומים. בעבר הכלוב שימש לחוטמנים, אך עבר שיפוץ ובאופן זמני היו בכלוב עופות מסוגים כמו יונים ופסיונים. לאחר מכן החזירו את החוטמנים לכלוב. מסביב לכלוב וליד הכניסה לאוויאר נמצאים:
פינת ליטוף – בגן החי ישנה פינת ליטוף ובה שני כלובים של שרקנים וארנבונים, שניתן ללטף אותם בזמנים קבועים של גן החי.
כלוב החמוסים – בכלוב נמצאים שישה חמוסים, המשמשים גם להדרכה בגן.
כלוב העטלפים – בו נמצאים עטלפים מסוג עטלף פירות מצוי.
כלוב היונים – בכלוב נמצאים מספר יונים ופסיון הכסף אחד.
כלוב האיגואנות – בכלוב נמצאות שתי איגואנות ירוקות אשר היו שכנו בעבר בחדר הזוחלים ועברו לכלוב החדש.
סנאי פרבו
תצוגות ובעלי החיים הגן > האגם

במרכז הגן משתרע האגם ובו ניתן לראות דגי נוי, במרכז האגם נמצא האי הגדול והמרכזי שחיים בו מיני עופות המים:
ברבור מצוי
ברבור שחור
ברבור שחור-צוואר – נקבה אחת שהגיעה מפינת חי בדרום הארץ.
אווז סיני
אנפת לילה מצויה
לבנית קטנה
חסידה לבנה – ישנן ארבע חסידות שלא יכלו לשוב אל הטבע. גן החי לוקח פרויקט ביחד עם בית החולים לחיות הבר למען חסידות פצועות.
ברווז חד-זנב
יאורית מצרית
נטה אדומת-ראש
ברווז משויש
ברווז עצים
אווז הוואי
בנוסף ישנו עוד אי קטן באגם, האי הוא סגור ובעל סורגים והוא מתחבר לכלוב של קופי קפוצ'ין מצויץ.
האי כלוב נועד לתת השערה מעניינת לקופי ה הקפוצ'ין מצויץ וזווית מבט אחרת על הקופים האלו.
תצוגות ובעלי החיים הגן > אוויאר הציפורים

אוויאר הציפורים עצמו הוא כלוב גדול וסגור ובתוכו מסלול הליכה, האוויאר הוא התצוגה בגן עם מספר בעלי החיים הגדול ביותר. כמו כן, מסלול ההליכה באוויאר עובר במבוכי צמחייה טרופית סבוכה, וישנו באוויאר אגם גדול שמתחבר לאגם המרכזי בגן החי ומפלים קטנים. באוויאר הציפורים ניתן למצוא עופות מים וביצה מהמינים:
קזרקה חלודית
ברווז משויש
פנינייה
טדורנה ירוקת-ראש
נטה אדומת-ראש
אפודי הזהב
מנדרין סיני, ביניהם גם פרטים לבנים
ברווז שורק פולווס
ברווז קרולין
ברבור שחור
תור צווארון
ברווז עצים
תור יהלום
טורקו לבן-לחיים
טוראקו ויולט (Musophaga violacea)) - 4 פרטים
מגלן קדוש - 5 פרטים שהגיעו מגן החיות הלימודי בחיפה.
מסלול התוכיים וציפורי הנוי - בחלק מן המסלול ישנו קטע עם כלובי זכוכית של תוכיים ועוד עופות מהמינים:
ארה ירוקת-כנף - ישנם שני כלובים. באחד מספר תוכים, ובשני נקבה אחת.
ארה כחולה-צהובה
אפרור אפריקני
תוכי המחילות
תוכי אקלקטוס
קוניור השמש
קוניור כחול כתר (Thectocercus acuticaudata)
תוכי נזירי
נימפית מצוייצת
תוכון מצוי
דררה מצויה
הוקו גדול - זוג.
כלוב הפלמינגו - בעוד קטע מהמסלול יש צפייה בכלוב פלמינגו המאפשר צפייה בחמישה פלמינגואיים צ'יליאנים
כלוב המארות - בגן החי נמצאות ארבע מארות אשר עברו אל תצוגה חדשה מהכלוב הישן עם האמואים, ושהחליפה את כלובי הסורגים של התרנגולות. לצד הכלוב ישנם כלובים עם עופות כמו פרושים, אורגים, שלווים ועוד.
כלוב הננדואים - בכלוב הננדואים חיים כמה פרטים של ננדואים ושל צבי יבשה דרבניים. כמו כן בצמוד לכלוב ישנו כלוב של צבי יבשה מצויים. ליד הכלוב ישנה טריבונת ישיבה המשמשת לקהל.
תצוגות ובעלי החיים הגן > מתחם הקופים

מתחם הקופים הוא מסלול הליכה מיוחד שבו המבקרים נמצאים בתוך כלוב עם מנהרה שבה עוברים המבקרים. מיני הקופים בכלוב הם קפוצ'ין מצויץ ולמור זנב-טבעת וישנה הפרדה בין הכלובים של שני המינים. בנוסף במסלול יש גג המספק צל למבקרים ואפשרות למגע ידיים בקפוצ'ינים ובלמורים דרך הסורגים.
תצוגות ובעלי החיים הגן > חדר הזוחלים

בחדר הזוחלים נמצאים זוחלים וחרקים. בין בעלי החיים הנמצאים:
נחשים:
כרכן תירס
חנק משריץ
זעמן מטבעות
כרכן אפור (Pantherophis spiloides)
זעמן מלכותי מצוי
רב חנק מצוי
חומט כחול לשון
חרקים:
תיקן לוחש
מקלון
תצוגות ובעלי החיים הגן > מוזיאון הפוחלצים

לצד גן החיות הוחל בשנות ה-60 בהקמת מוזיאון פוחלצים. המוזיאון נחנך בשנת 1967.
המוזיאון הוא מהגדולים מסוגו בישראל. רוב הפוחלצים נמצאים באקווריומים המונעים מגע וכוללים רקע המדמה את הסביבה הטבעית, ושאר הפוחלצים פתוחים אך לא ניתנים למגע. במוזיאון יש פוחלצים גדולים כמו דוב קוטב, ביזון ואריה ופוחלצים קטנים יותר של מגוון יונקים, זוחלים, עופות, דגים ואוסף פרפרים.
הערות שוליים

↑  "גיבור" הוצא להורג, על המשמר, 20 ביולי 1951
↑  בגלל קוף-תובעים פיצויים מעירית פ"ת, הארץ, 3 בינואר 1956
↑  אברהם רגלסון, פתח תקווה - כחום היום, על המשמר, 31 באוגוסט 1951
1 2 3  ש. קרייניוק, מפינת החי לגן חיות, הארץ, 8 בספטמבר 1961
1 2 3  ש. קרייניוק, גן החיות בפתח־תקוה לבידור וללימוד, הארץ, 25 בספטמבר 1964
↑  ישעיהו אביעם, רצונך ללמוד גוף האדם? לך למוזיאון בפתח־תקוה, מעריב, 28 באוקטובר 1965
↑  מכירת כרמיסים לגן החיות בת"א בשבת, שערים, 24 בנובמבר 1960
↑  גן החיות העירוני בפ"ת מתרחב, הצופה, 29 בינואר 1963
↑  פתח תקווה - בית היוצר לתרבות, מעריב, 15 באפריל 1987
↑  ישעיהו אביעם, כל פרפרי בראזיל בחמישים ארגזי זכוכית, מעריב, 7 במאי 1967
תבנית:ניווט קבוצות
קרב ספרטולוס

קרב ספרטולוס, הידוע גם בתור קרב כאלקיס, התרחש בשנת 429 לפני הספירה בין אתונה לליגה הכלקידיקית ובעלות בריתם, בחלק המוקדם של המלחמה הפלופונסית.
נפילת פוטידאה (אנ') לא הצליחה לדכא את המרד נגד אתונה בכלקידיקיה. כדי להבטיח זרם קבוע של הכנסות אימפריאליות ולמנוע מרידות מקומיות נוספות, אתונה שלחה את קסנופון (בן איריפידס) (אנ') עם 2,000 לוחמים ו-200 פרשים כדי לתקוף את ספרטולוס (אנ'). הם הרסו את היבולים מחוץ לעיר והחלו לנהל מגעים עם הפלגים הפרו-אתונאיים בכלקידיקיה, אך הפלגים האנטי-אתונאיים ביקשו עזרה מאולינתוס (אנ'). צבא מכלקידיקיה, ספארטולוס ואולינתוס נפגש עם האתונאים בקרב, אך ההופליטים שלהם הובסו והם נסוגו לספרטולוס. עם זאת, הפרשים והפלטסטים שלהם השיגו יתרון על פני החיילים האתונאיים. תגבורת הגיעה מהר מאולינתוס, והם פתחו במתקפה שנייה על האתונאים. ההופליטים האתונאיים לא הצליחו להתמודד עם הכוחות הקלים והפרשים של האויב. בסופו של דבר, האתונאים איבדו את קור רוחם והובסו, כאשר כל המפקדים שלהם ו-430 חיילים נהרגו.
ברשימת המנחות האתונאית לשנת 429/8 לפנה"ס מופיעות הערים היחידות מכלקידיצה: מנדה (אנ'), אפיטיס, סקיונה, סטאגירה (אנ') ואקנתוס. אקנטוס ומנדה לא הצטרפו כלל לליגה הכלקידיקית.
שלב מוקדם

כאשר הפלנקסים של הכלקידים התנגשו עם אלו של האתונאים, היה ברור כי לאתונאים היה יתרון גדול. ההופליטים המקומיים של כלקידיקיה הרכיבו את החלק המרכזי והימני של הצבא, בעוד כוחות שכירים פלופונסיים הרכיבו את הצד השמאלי. המקומיים בצד הכלקידי נכנעו ראשונים, דבר שגרם לכוחות השכירים לסגת גם כן. בכך נותר הצבא הכלקידי תשוש ומעייף, והקרב נראה מאוד מבטיח לאתונאים.
שלב מאוחר

לאחר שהכלקידיקיים נשחקו על ידי האתונאים, קיבלו הכלקידיקיים תגבורת מכוחות שנשלחו מאולינתוס. בעזרת כוחות אולינתוס, הצליחו הכלקידיקיים לחזור ולהתקדם נגד האתונאים, כאשר הם היו חזקים יותר מאי פעם. הם למדו כי לאתונאים אין את הניסיון או הציוד להגן על עצמם מפני מספרים גדולים של חניתות, ולכן כאשר הם חזרו עם תגבורת מבריתם ובאסטרטגיה חדשה, הכלקידיקיים הצליחו להכריח את האתונאים לסגת. כאשר האתונאים נסוגו, רדפו הפרשים הכלקידיקיים והחיילים הקלים אחרי האתונאים כדי להמיט עליהם כמה שיותר נזק. האתונאים ניסו מספר התקפות-נגד כדי להגן על עצמם, אך בכל פעם הצליחו הכלקידיקיים להימנע מההתקפות. השורות האחוריות של החיילים האתונאיים החלו לנטוש את אלו שבחזית, דבר שאפשר להם להיות מוקפים ולהיכחד, כולל המפקד שלהם, קסנופון.
סטטיסטיקה

בצד האתונאי היו 2,000 הופליטים, 200 פרשים וכ-500 חיילים קלים.
אחרית דבר

בין חמישית לרבע מהחיילים האתונאיים נהרגו בקרב זה - פי שניים מהמצופה לפני הקרב. תבוסה אכזרית זו הראתה לאתונה מה ידרשו מהם כדי לנצח במלחמה.
הערות שוליים

↑  תוקידידס, 2.79
1 2  Kagan, Donald (2013). A New History of the Peloponnesian War. Ithaca, NY: Cornell University Press. p. 89. ISBN 978-0-8014-6729-5.
↑  West, Allen Brown (1912). The History of the Chalcidic League. Madison, Wisconsin: Bulletin of the University of Wisconsin.
ביבליוגרפיה

תוקידידס, מלחמת פלופונס, ב', 79
סליחה על השאלה ילדים

ערך זה עוסק בתוכנית מציאות ישראלית לילדים המשודרת בכאן חינוכית. אם התכוונתם לתוכנית טלוויזיה אחרת בעלת שם דומה, ראו .
| --- | --- |

סמליל התוכנית
 מבוסס על:  "You Can't Ask That" (אוסטרליה)
 סוגה:  תוכנית מציאות
 בימוי:  אסף בקר
 ארץ מקור:  ישראל ישראל
 שפות:  עברית
 מספר עונות:  4
 מספר פרקים:  46
 תוכנית מקור:  סליחה על השאלה
 הפקה
 מפיק:  מפיקה ראשית: תמי קושניר (עונות 1-3) עדי תורגימן (עונה 4) מפיקים אחראיים: עמית סטרטינר עידית מיסטריאל
 חברת הפקה:  יולי אוגוסט הפקות
 עורכים:  עורך ראשי: אסף בקר עורך אחראי: עמית סטרטינר עורכת משנה: מיה מרלנג'ון אהרוני (עונה 1) טל בן ברוך (עונות 2-3) טל בן ברוך (עונה 4)
 צלמים:  איתי רזיאל
 אורך פרק:  15-24 דקות
 שידור
 רשת שידור:  כאן חינוכית כאן 11 (ש.ח)
 תקופת שידור מקורית:  2 באפריל 2020 – הווה
 קישורים חיצוניים
 אתר התוכנית
סליחה על השאלה ילדים היא תוכנית מציאות ישראלית לילדים המהווה תוכנית בת של "סליחה על השאלה" ומבוססת על הפורמט האוסטרלי "You Can't Ask That". במסגרת התוכנית, ילדים המשתייכים לקבוצות שונות בחברה הישראלית עונים על שאלות שנשלחו מהציבור. התוכנית משודרת החל מ-2 באפריל 2020 בכאן חינוכית.
מבנה התוכנית

כל פרק מתמקדים ילדים בקבוצת מיעוט מסוימת בחברה הישראלית או בקבוצה הנחשבת למעוררת עניין. המשתתפים מביטים למצלמה ועונים על שאלות שנשלחו מהציבור (ביישומון כאן חינוכית) וכתובות על פתקים. התוכנית נועדה להציע מבט על חייהן של קהילות שבשולי החברה, ולנפץ סטריאוטיפים תוך מענה על שאלות שילדים מפחדים לשאול.
סקירת התוכנית

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 16 | 16 | 2 באפריל 2020 | 16 ביולי 2020 |
|  | 2 | 9 | 9 | 2 במאי 2021 | 27 ביוני 2021 |
|  | 3 | 7 | 7 | 3 בפברואר 2022 | 17 במרץ 2022 |
|  | 4 | 14 | 14 | 29 בפברואר 2024 | 6 ביוני 2024 |